దేవదారు

దేవదారు లేదా దేవదారువు (ఆంగ్ల భాష Deodar) వివృతబీజాలలో పైన్ జాతికి చెందిన వృక్షం.
thumbnail|కుడి|దేవదారు వృక్షం
ఈ పత్రి దేవదారు వృక్షానికి చెందినది. ఇది ఎక్కువగా అరణ్యాల్లో పెరుగుతుంది. వినాయక చవితి రోజు చేసుకునే వరసిద్ధివినాయక ఏకవింశతి పత్రి పూజా క్రమములో ఈ ఆకు పదమూడవది. పార్వతీ దేవికి మహా ఇష్టమైనది. చల్లని ప్రదేశంలో, ముఖ్యంగా హిమాలయ పర్వతాల వద్ద పెరుగుతుంది ఈ వృక్షం. దేవదారు ఆకులను తెచ్చి ఆరబెట్టి, తరువాత ఆ ఆకులను నునెలో వేసి కాచి, చల్లార్చిన తరువాత నూనె తలకి రాసుకుంటే మెదడు ,కంటి సంబంధ రోగాలు దరిచేరవు. దేవదారు మాను నుంచి తీసిన నూనె చుక్కలను వేడినీళ్లలో వేసి ఆ నీటితో స్నానం చేస్తే శ్వాసకోశ వ్యాధులు నయమవుతాయి.
భౌతిక లక్షణాలు
ఈ ఆకు ఎల్లప్పుడూ పచ్చ రంగులో ఉంటుంది.ఆకారంలో సూదికొనలతో ఉంటుంది. పరిమాణం పెద్దది. ఈ చెట్టు మహావృక్షం గా పెరుగుతుంది. 
శాస్త్రీయ నామం
ఈ పత్రి చెట్టు యొక్క శాస్త్రీయ నామం Cedrus deodara.
ఔషధ గుణాలు
ఈ పత్రి యొక్క ఔషధ గుణాలు :
 దేవదారు పత్రాల చిగుళ్లు మేహశాంతిని కలిగిస్తాయి.
 దీని ఆకులతో కాచిన తైలం కళ్లకు చలువజేస్తుంది. 
 ఈ చెట్టు ఆకులు, పువ్వులు కూడా మంచి ఔషధులే.
సువాసన గుణం
ఈ పత్రి సుగంధభరితంగా ఉంటుంది.
ఇతర ఉపయోగాలు
ఈ పత్రితో ఉన్న ఇతర ఉపయోగాలు :
ఈ మానుతో చెక్కిన విగ్రహాలకు సహజత్వం ఉంటుంది.
దేవదారు శరీర వేడిని తగ్గిస్తుంది.

ఆయుర్వేదంలో
ఈ పత్రి ఉల్లేఖన ఆయుర్వేదంలో ఉంది. ఇది చర్మ వ్యాధులు,చిన్న చిన్న దెబ్బలు మానడానకి ఉపయోగపడుతుంది.

మూలాలు

ఇతర లింకులు
 సూర్య పత్రికలో వ్యాసం

వర్గం:ఆకులు
వర్గం:వృక్ష శాస్త్రము
వర్గం:కలప చెట్లు
వర్గం:వినాయక చవితి పత్ర పూజ పత్రి